Source: http://www.sodnapraksa.si/?q=&database%5BSOVS%5D=SOVS&database%5BIESP%5D=IESP&doc_code=&task_code=&source2=&us_decision=&ecli=&meet_dateFrom=&meet_dateTo=&senat_judge=&areas=&institutes=%22pla%C4%8Dilni%20nalog%22%20&core_text=&decision=&description=&connection2=&publication=&_submit2=i%C5%A1%C4%8Di&advanceSerch=1&order=date&direction=desc&rowsPerPage=20&page=0&id=2015081111435635
Timestamp: 2020-07-10 05:23:51+00:00
Document Index: 886525

Matched Legal Cases: ['Sodišče ', 'sodišče ', 'Sodišče ', 'sodišče ', 'sodišče ', 'sodišče ', 'sodišče ', 'sodišče ']

VSL Sklep I Cp 1988/2019
ECLI:SI:VSLJ:2019:I.CP.1988.2019
VSL00028488
Katarina Marolt Kuret
sodna taksa za pritožbo - ugovor zoper plačilni nalog za plačilo sodne takse - vrednost spornega predmeta - procesni sklep - postopek o posebnih pritožbah, ki niso posebej taksirane in niso takse proste - odmera sodne takse
Osnovna taksa pri vrednosti spornega predmeta do 16.000,00 EUR, glede na tabelo iz 16. člena ZST-1, znaša znesek 171,00 EUR, upoštevaje količnik 3 iz tar. št. 1121 ZST-1 pa taksa za pritožbo zoper sodbo znaša 513,00 EUR.
1. Sodišče prve stopnje je kot nepopoln zavrglo ugovor toženca zoper plačilni nalog VI P 1661/2015 z 21. 1. 2019.
2. Zoper sklep se pritožuje toženec, ki navaja, da mu je sodišče v plačilo naložilo napačno odmerjeno sodno takso zoper sodbo v višini 513,00 EUR. Osnovna taksa pri vrednosti spornega predmeta s količnikom 1,0 do 300,00 EUR bi znašala 18,00 EUR, ta znesek pa se pri vrednosti spornega predmeta do vključno 10.000,00 EUR poviša za vsak začeti znesek nadaljnjih 1.000,00 EUR za 10,00 EUR. Taksa bi ob upoštevanju količnika 3,0 tako lahko znašala zgolj 234,00 EUR.
4. Sodišče prve stopnje je s plačilnim nalogom z 21. 1. 2019 tožencu naložilo plačilo sodne takse v višini 33,00 EUR v zvezi z njegovo pritožbo zoper procesni sklep z 11. 12. 2018. Toženec je zoper plačilni nalog podal pravočasen ugovor, ki pa je bil vsebinsko prazen, saj v njem ni navedel pravnorelevantnih razlogov, zato ga je sodišče prve stopnje z izpodbijanim sklepom zavrglo.
5. Toženec se v pritožbi zmotno sklicuje na odmerjeno sodno takso v višini 513,00 EUR za sodbo, saj se plačilni nalog, o katerem je sodišče odločalo z izpodbijanim sklepom, nanjo ne nanaša. Tudi sicer toženec nima prav, ko graja odmero obračunane sodne takse za sodbo, ker je sodišče pri obračunu pravilno upoštevalo tabelo iz 16. člena ZST-1, ki kot osnovno takso pri vrednosti spornega predmeta do 16.000,00 EUR določa znesek 171,00 EUR, upoštevaje količnik 3 iz tar. št. 1121 ZST-1 pa taksa za pritožbo zoper sodbo znaša 513,00 EUR. Pravilno je sodišče obračunalo tudi sodno takso za pritožbo zoper procesni sklep, upoštevajoč tar. št. 30010 glede postopka o posebnih pritožbah, in sicer v višini 33,00 EUR.
6. Toženec ne graja ugotovitve sodišča, da je bil njegov ugovor nepopoln, glede na zgoraj pojasnjeno pravilno odmero sodne takse pa je bil tudi neutemeljen. Zato je pritožbeno sodišče njegovo pritožbo zavrnilo in potrdilo izpodbijani sklep na podlagi 2. točke 365. člena ZPP.
Zakon o sodnih taksah (2008) - ZST-1 - člen 16
Zakon o sodnih taksah (2008) - ZST-1 - tarifna številka 1121, 30010
VSL Sklep I Cpg 538/2019
VSL Sklep II Cpg 52/2019
VSL Sklep IV Ip 68/2019
P2RvYy0yMDE1MDgxMTExNDM1NjM1